1986 CAL 33 (Hunt) Zeil Boot te koop - nl.yachtworld.com
Ontwerper: P. Boyce (Hunt Assoc.)
Waterverplaatsing: 5 lbs Scorpio - Astrodienst Guest user u1358795273
13-Feb-2016, 01:15 UT/GMT Diek Grobler wen prys in Japan | Netwerk24
Groenkrag-produsente se top-tariewe in spervuur
Diek Grobler wen prys in Japan
Deur AJ Opperman 30 Augustus 2018 10:00
’n Greep uit Diek Grobler se onlangs bekroonde animasiekortfliek.
Die visuele kunstenaar Diek Grobler het ’n spesiale prys vir sy animasiekortfliek Please Frog, Just One Sip! op die Hirosjima-animasiefees gewen.
Grobler het uit Japan laat weet hoe verras hy deur dié prys is.
“Die Hirosjima-animasiefees is die belangrikste fees in Asië, so toe my rolprent gekies is om hier vertoon te word, het ek besluit ek kan nie anders as om dit by te woon nie.
“Die fees is by die internasionale vereniging vir animasieflieks (ASIFA) geakkrediteer en ’n Oscar-kwalifiseerder.”
Grobler het die fliek gegrond op die illustrasies van sy broer, Piet Grobler, wat 'n gelyknamige boek voorheen uitgereik het.
"Ons het doelbewus direk met sy illustrasies gewerk om die unieke idee daarvan te behou. Dit sou meer prakties gewees het om die karakters te herontwerp om animasie te vergemaklik, maar ek wou spesifiek die gevoel van die boek behou."
Die beoordelaars was onder andere Priit Pärn van Estland en Vishnu Patel van Kanada, volgens hom van die mees prominente animasieregisseurs ter wêreld.
“Japan is fabelagtig,” sê Grobler. “En Hirosjima is ongelooflik. En roerend. En so stil as wat ’n stad maar kan wees. ’n Mens is heeltyd bewus van die verskriklike ding wat daar gebeur het. En die mense van die stad is sonder verwyt.”
Grobler is ook vroeër vanjaar vir die Weimar-poësierolprentfeesprys in Duitsland benoem. Sy animasie-kortfliek van die gedig “Mon Pays” (My Land) deur die digter Ousmane Moussa Diagana van Mauritanië, wat in Januarie dood is, is vir dié prys ingeskryf.
Dit is een van die gedigte wat Laurinda Hofmeyr getoonset het en in die Afrika, my verlange / Afrique mon désir-produksie saam met ’n groep sangers en musici op vanjaar se US Woordfees op Stellenbosch en die KKNK op Oudtshoorn uitgevoer het.